open-index/open-wikipedia-markdown huggingface dataset:
Χέιτι Τάλβικ

Ο **Χέιτι Τάλβικ** (εσθονικά: *Heiti Talvik*, 9 Νοεμβρίου 1904 - Ιούλιος 1947) ήταν Εσθονός ποιητής και σύζυγος της λογοτέχνιδας Μπέτι Άλβερ.

## Βιογραφία
Γεννήθηκε το 1904 στο Τάρτου της Ρωσικής Αυτοκρατορίας (σήμερα ανήκει στην Εσθονία) και ήταν ένα από τα τρία παιδιά αστικής οικογένειας, ενώ ανάδοχός του ήταν η Φινλανδή συγγραφέας Άινο Κάλας. Παρακολούθησε μαθήματα στο Γυμνάσιο Ούγκο Τρέφνερ χωρίς όμως να ολοκληρώσει τη φοίτησή του, την οποία διέκοψε το 1921 για να εργαστεί στα ορυχεία της Κόχτλα - Γιάρβα.  

Ταυτόχρονα έγραψε μερικά ποιήματα τα οποία δημοσιεύτηκαν σε διάφορα λογοτεχνικά περιοδικά με κυριότερο τη Δημιουργία (εσθονικά: *Looming*) κατά το 1924. Ολοκλήρωσε τις εγκύκλιες σπουδές του το 1926 στο νυχτερινό σχολείο του Πάρνου και στη συνέχεια εισήχθη στη Φιλοσοφική Σχολή του Πανεπιστημίου του Τάρτου αποφοιτώντας - με αρκετή καθυστέρηση λόγω προσωπικών επιλογών αλλά και στρατιωτικών υποχρεώσεων - το 1936. 

Κατά τα φοιτητικά του χρόνια συνδέθηκε με τη λογοτεχνική ομάδα των *Προφητών*, μέσα από την οποία γνωρίστηκε με την Μπέτι Άλβερ, την οποία παντρεύτηκε το 1937. Το 1934 εκδόθηκε η πρώτη του ποιητική ποιητική συλλογή υπό τον τίτλο *Πυρετός* (εσθ:*Palavik*) και τρία χρόνια αργότερα ακολούθησε η *Μέρα της Κρίσεως* (εσθ:*Kohtupäev*). 

Μετά τη λήξη του Β΄ Παγκοσμίου Πολέμου και την οριστική προσάρτηση της Εσθονίας στη Σοβιετική Ένωση, συμπεριλήφθηκε στους εξέχοντες ποιητές της δεκαετίας του 1930 που λόγω της αυξημένης επιρροής τους διώχτηκαν από το νέο καθεστώς. Συγκεκριμένα, συνελήφθη το 1945 από τη NKVD και εξορίστηκε σε στρατόπεδο συγκέντρωσης της ρωσικής περιφέρειας Τιουμέν όπου πέθανε τον Ιούλιο του 1947 σε νοσοκομείο της περιοχής εξαιτίας σοβαρών προβλημάτων υγείας που ανέκυψαν κατά τη διάρκεια του εκτοπισμού του. Η τοποθεσία της ταφής του παραμένει άγνωστη.

## Αποτίμηση
Ο Τάλβικ αναφέρεται ως ένας από τους σημαντικότερους λογοτέχνες της περίοδου του που διακρινόταν για τις γνώσεις και τον θαυμασμό του γύρω από την παγκόσμια και κλασική λογοτεχνία. Αναφέρεται ως ποιητικό πνεύμα με κύρια χαρακτηριστικά του τον ιδεαλισμό και το ειρωνικό στοιχείο. Κυριότερες επιρροές του ήταν αρχικά οι Γάλλοι ποιητές Σαρλ Μπωντλαίρ και Φρανσουά Βιλόν και έπειτα οι Ρώσοι Πούσκιν και Αλεξάντρ Μπλοκ.

## Εργογραφία
* *Πυρετός* (1934)
* *Η Μέρα της Κρίσεως* (1937)

## Παραπομπές


## Εξωτερικοί σύνδεσμοι
* 

Κατηγορία:Εσθονοί ποιητές
Κατηγορία:Απόφοιτοι Πανεπιστημίου του Τάρτου
Γκρίζο νουάρ

μικρογραφία|Ο Τομ Άντερσεν στην 35η επέτειο της ίδρυσης του τμήματος μέσων του Πανεπιστημίου του Μπάφαλο Media Study, στην Νέα Υόρκη το 2009.
**Γκρίζο νουάρ **(γαλλικά για "γκρίζα ταινία"), ένας όρος που επινοήθηκε από τον Τομ Άντερσεν, είναι ένα είδος του φιλμ νουάρ, ο οποίος κατηγοριοποιεί μια μοναδική σειρά από ταινίες που κυκλοφόρησαν από το 1947 ως και το 1951. Έγιναν γνωστές στο πλαίσιο του πρώτου κύματος των κομμουνιστικών ερευνών της Επιτροπής Αντιαμερικανικών Δραστηριοτήτων.

## Θεματικά στοιχεία
Τα γκρίζα νουάρ προσφέρουν αριστερή κριτική για την κοινωνία εν γένει και για τον καπιταλισμό ειδικότερα. Συνήθως εξετάζουν θέματα όπως οι ψυχολογικές βλάβες της τάξης, οι ψευδείς υποσχέσεις της ευτυχίας της μεσαίας τάξης και οι παγίδες του οικονομικού υλισμού.

## Διάκριση από το φιλμ νουάρ
Το γκρίζο νουάρ διαφέρει από το φιλμ νουάρ σε ορισμένους από τους ακόλουθους τρόπους:
* Το γκρίζο νουάρ είναι λίγο πιο απαισιόδοξο και κυνικό από το φιλμ νουάρ. Η διαχωριστική γραμμή μεταξύ εγκλήματος και επιβολής του νόμου είναι συχνά θολή. 
* Τα γκρίζα νουάρ τείνουν να κατηγορούν την κοινωνία παρά το άτομο. Για παράδειγμα, τα γκρίζα νουάρ θα τείνουν να εστιάζουν λιγότερο στο τι κάνει ένας εγκληματίας και περισσότερο στον τρόπο με τον οποίο η κοινωνία έχει δημιουργήσει την ποινική τάξη.
* Η ταύτιση του κοινού είναι συχνή με τη συλλογική ταυτότητα με έναν τρόπο άτυπο των ταινιών του Χόλυγουντ.
* Τα κίνητρα της femme fatale είναι πιο εμφανή και πιο εύκολο να εντοπιστούν από ό,τι στις ταινίες νουάρ.

## Κατάλογος γκρίζων νουάρ
Ο Άντερσεν αναγνωρίζει τα εξής ως *γκρίζα νουάρ*:
* **1947**
** *[[Δάφνες στο ρινγκ|Δάφνες στο Ρινγκ]]* (Body and Soul)
* **1948**
** *[[Ο Νόμος των Γκάνγκστερς]]* (Force of Evil)
** *[[Ο Νόμος της Μοίρας]]* (They Live by Night)
* **1949**
** *[[Άνθρωποι του αίματος|Άνθρωποι του Αίματος]]* (Thieves' Highway)
** *[[Κολασμένα Νειάτα]]* (Knock on Any Door)
** *[[Στις Φλόγες της Συμφοράς]]* (We Were Strangers)
* **1950**
** *[[Η Ζούγκλα της Ασφάλτου]]* (The Asphalt Jungle)
** *[[Η Νύχτα και η Πόλη (ταινία, 1950)|Η Νύχτα και η Πόλη]] (Night and the City)
** *Παράνομο Φορτίο* (Breaking Point)
** *Φανατισμένη Κοινωνία* (The Lawless)
** *Try and Get Me*
* *'1951*'
** *Δίψα για Eκδίκηση (He Ran All the Way)
** *[[Έγκλημα στους άσπρους βράχους|Έγκλημα στους Άσπρους Βράχους]]* (The Prowler)

## Αναφορές
* Andersen, Thom. "Red Hollywood." *Literature and the Visual Arts in Contemporary Society*. Eds. Suzanne Ferguson and Barbara S. Groseclose. Columbus: Ohio State University Press. (1985).
* Hirsch, Joshua. "Film Gris Reconsidered." *The Journal of Popular Film and Television* 34.2. (2006). 
* Maland, Charles. "Film Gris: Crime, Critique, and Cold War Culture in 1951." *Film Criticism* 26.3. (2002). 

Κατηγορία:Αντικαπιταλισμός
Κατηγορία:Κινηματογραφικά είδη
Παγκόσμιο πρωτάθλημα Φόρμουλα 1 (1961)

μικρογραφία|Ο Φιλ Χιλ κατά την διάρκεια του Γερμανικού Γκραν Πρι,οδηγώντας την Φεράρι 156.
Το **Παγκόσμιο πρωτάθλημα Φόρμουλα 1 του 1961** ήταν το 12ο που διοργάνωσε η FIA. Περιελάμβανε μόνο 8 Γκραν Πρι τα οποία ξεκίνησαν στις 14 Μαΐου στο Μονακό κι ολοκληρώθηκαν στις 8 Οκτωβρίου στις ΗΠΑ. Στο Πρωτάθλημα αυτό μπήκε για 1η φορά Γκραν Πρι ΗΠΑ κι έτσι ο αγώνας των 500 μιλίων της Ινδιανάπολης βγήκε οριστικά απ' το καλεντάρι του Πρωταθλήματος. Το Πρωτάθλημα εκείνο σημαδεύτηκε απ' το θανατηφόρο ατύχημα στο οποίο ενεπλάκη ο Δυτικογερμανός οδηγός της Ferrari Βόλφγκανγκ φον Τριπς στο Γκραν Πρι Ιταλίας το οποίο διεξήχθη στις 10 Σεπτεμβρίου και το οποίο είχε σαν αποτέλεσμα ο οδηγός αυτός να χάσει τη ζωή του. Επίσης αρχικά είχε αποφασιστεί πως ο τελευταίος αγώνας του Πρωταθλήματος θα ήταν το Γκραν Πρι του Μαρόκου το οποίο ήταν προγραμματισμένο να διεξαχθεί στις 29 Οκτωβρίου. Όμως στην πορεία το Γκραν Πρι αυτό ακυρώθηκε για οικονομικούς λόγους. Πρωταθλητής αναδείχθηκε ο Αμερικανός Φιλ Χιλ, ομόσταυλος του Τριπς στη Ferrari.

## Παραπομπές


## Εξωτερικοί σύνδεσμοι
* 

1961
Κατηγορία:Μηχανοκίνητος αθλητισμός το 1961
Albedo Anthropomorphics

Το ***Albedo Anthropomorphics***, ή ***Albedo*** για συντομία, ήταν ανθολογικές σειρές βιβλίων κόμικς με/για furries που χαρακτηρίστηκε υπεύθυνο για το ξεκίνημα του υποείδους των βιβλίων κόμικς με/για furries που εμφάνιζαν εξεζητημένες ιστορίες με ομιλούμενα ζώα, οι οποίες προορίζονται κυρίως για ενήλικο κοινό. Το πρώτο τεύχος του Albedo δημοσιεύθηκε το 1983· το πιο πρόσφατο τεύχος δημοσιεύθηκε το 2005.

Το Albedo ξεκίνησε από τον Στιβ Γκαλάτσι, ο οποίος δημοσίευσε το κύριο χαρακτηριστικό της σειράς, **Έρμα Φέλνα: EDF** - μια εξελιγμένη στρατιωτική σειρά επιστημονικής φαντασίας τοποθετημένη σε έναν τομέα χώρου που κατοικείται από εκδοχές σοφών και κυρίως ανθρωποειδών θηλαστικών και ειδών πτηνών. Το επίκεντρο της σειράς είναι η Έρμα Φέλνα, μία νεαρή αιλουροειδής αξιωματικός, η οποία τελικά διαδραματίζει κεντρικό ρόλο στις περίπλοκες πολιτικές συγκρούσεις που καταναλώνουν το σύμπαν της.

Ο Γκαλάτσι ήταν τεχνικός εικονογράφος για την Αμερικανική Πολεμική Αεροπορία και ένα χαρακτηριστικό γνώρισμα του Albedo είναι τα καλά σχεδιασμένα και εικονογραφημένα οχήματα. Η εμπειρία του δείχνει επίσης την ρεαλιστική αντιμετώπιση της στρατιωτικής ζωής και λειτουργιών.

Η σειρά χρησιμοποιήθηκε ως έμπνευση για το παιχνίδι ρόλων Albedo, το οποίο έχει τρεις εκδόσεις και πολλαπλά συμπληρώματα.

## Παραπομπές


Κατηγορία:Furry fandom
Κατηγορία:Κόμικς φαντασίας
Κατηγορία:Κόμικς επιστημονικής φαντασίας
Κατηγορία:Κόμικς που έγιναν βιντεοπαιχνίδια
Άβελ, κύριος του Λάνγκελαντ

Ο **Άβελ, λόρδος του Λάνγκελαιν** ή **Άβελ Άβελσεν** (*Abel Abelsøn*, 1252 - 2 Απριλίου 1279), λόρδος του Λάνγκελαιν ήταν τρίτος και τελευταίος γιος του Άβελ της Δανίας και της συζύγου του Ματθίλδης του Χόλσταϊν, μικρότερος αδελφός των δουκών του Σλέσβιχ Βάλντεμαρ Γ΄, και Έρικ Α΄. Σαν μέλος της δουκικής οικογένειας δέχθηκε πολλά δώρα στην νότια Δανία. Μετά τον πρόωρο θάνατο του μεγαλύτερου αδελφού του Βάλντεμαρ Γ΄ και την εγκατάσταση στο δουκάτο του Σλέσβιχ του δεύτερου αδελφού του Έρικ, ο Άβελ δέχθηκε ως δώρο τις πόλεις Σβένπο, Ρούδκεεπενγκ, πιθανώς την Φώπο στο νησί Φιονία  και το νησί του Λάνγκελαιν. Πέθανε πρόωρα την ημέρα της Πεντηκοστής του 1279 στο Σβένπο και τάφηκε στο αβαείο των Φραγκισκανών της πόλης.

## Πρόγονοι

## Παραπομπές


## Εξωτερικοί σύνδεσμοι
* Δανικό βιογραφικό λεξικό

Κατηγορία:Οίκος των Έστριντσεν
The Unsaved

Το ***The Unsaved*** (πρωτότυπος τίτλος: ***La limita de jos a cerului***) είναι ρουμανική-μολδαβική δραματική ταινία του 2013, σε σκηνοθεσία Iγκόρ Κομπιλεάνσκι. Το σενάριο γράφτηκε από τον ίδιο τον σκηνοθέτη σε συνεργασία με τον Κορνέλιου Πορουμπόγιου. Πρωταγωνιστούν οι Ίγκορ Μπάμπιατς, Έλα Λονέσκου και Σεργκίου Βόλοτς. Η πλοκή της ταινίας επικεντρώνεται σε έναν 19 Μολδαβό άνδρα και την καθημερινότητά του, ο οποίος τα βγάζει πέρα, πραγματοποιώντας παράνομες δραστηριότητες. Την παραγωγή της ταινίας ανέλαβε η εταιρεία Saga Film, ενώ τη διανομή η Bomb Film Production.

Η ταινία έκανε πρεμιέρα στην 1 Ιουλίου του 2013, στο Διεθνές Φεστιβάλ Κινηματογράφου Karlovy Vary, της Τσεχίας. Στις 12 Οκτωβρίου του ίδιου έτους προβλήθηκε και στο Διεθνές Φεστιβάλ Κινηματογράφου Warsaw Film Festival, της Πολωνίας. Στις 27 Σεπτεμβρίου κυκλοφόρησε και στη Ρουμανία, ενώ στη Μολδαβία στις 4 Δεκεμβρίου του ίδιους έτους. Τα γυρίσματα έλαβαν χώρα στη Ρουμανία και στη Μολδαβία. Η ταινία έλαβε καλές κριτικές σε διάφορα διαδικτυακά σάιτ, ενδεικτικά: στο iMDB κατέχει 7.2 βαθμολογία, στο MUBI.com, κατέχει 3.2 αστέρια στα 5, ενώ τέλος στο Cinemagia, κατέχει 7.3 βαθμολογία στα 10.

Το έργο, επίσης, έλαβε πολλές υποψηφιότητες και δύο βραβεία. Στα ρουμανικά *Gopos Award* έλαβε ένα βραβείο Καλύτερης Φωτογραφίας κι ένα βραβείο Καλύτερης Μεγάλου Μήκους Ταινία (Πρωτοεμφανιζόμενου). Στο ίδιο ρουμανικό Φεστιβάλ έλαβε κι άλλες υποψηφιότητες σε ακόμα 11 κατηγορίες, μεταξύ των οποίων το *Καλύτερης Μεγάλου Μήκους Ταινία*, το *Καλύτερης Σκηνοθεσίας*, το *Καλύτερου Σεναρίου*, το *Καλύτερου Μοντάζ*, καθώς και τις τέσσερις κατηγορίες που αφορούν τους ηθοποιούς. Υπήρξε, τέλος, και υποψήφια για να εισαχθεί στις υποψηφιότητες της Αμερικανικής Ακαδημίας, στην κατηγορία Καλύτερης Ξενόγλωσσης Ταινίας, στην 87η τελετή, χωρίς όμως να προκριθεί.

## Διανομή
* Ίγκορ Μπάμπιατς ως Viorel, ο 19χρονος πρωταγωνιστής της ταινίας
* Σεργκίου Βόλοτς ως Gasca, ο φίλος του Viorel
* Έλα Ιονέσκου ως Maria
* Ίγκορ Κάρας-Ρομανόφ ως Vivi
* Άνγκεlα Τσιομπάνου ως η μητέρα του Viorel

## Παραπομπές


## Εξωτερικοί σύνδεσμοι
* 
* To  ''The Unsaved'' στο AARC.ro
* To  ''The Unsaved'' στο Cinemagia.ro

Κατηγορία:Ταινίες του 2013
Κατηγορία:Ρουμανόφωνες ταινίες
Κατηγορία:Ρουμανικές ταινίες
Κατηγορία:Μολδαβικές ταινίες
Κατηγορία:Ρουμανικές δραματικές ταινίες
Κατηγορία:Ταινίες συσχετιζόμενες με ναρκωτικά
Βουλευτικές εκλογές 2017 στην Αμπχαζία

**Βουλευτικές εκλογές** διεξήχθησαν στην Αμπχαζία το 2017, με τον πρώτο γύρο να λαμβάνει χώρα στις 12 Μαρτίου. Οι ψηφοφόροι εξέλεξαν τα μέλη της 6ης Λαϊκής Συνέλευσης.

## Εκστρατεία
27 από τους συνολικά 33 βουλευτές της απερχόμενης συνέλευσης ήταν υποψήφιοι για επανεκλογή. Μεταξύ εκείνων ήταν και ο πρώην πρόεδρος Αλεξάντερ Ανκβάμπ, που είχε εκδιωχθεί με την επανάσταση του 2014. Ο Ανκβάμπ προτάθηκε από ομάδες πρωτοβουλίας σε τρεις διαφορετικές εκλογικές περιφέρειες, αλλά αποφάσισε να κατέλθει στην εκλογική περιφέρεια 18 (Gudauta).

## Αποτελέσματα
Δώδεκα υποψήφιοι εξελέγησαν στον πρώτο γύρο των εκλογών, με τις έδρες σε 22 εκλογικές περιφέρειες να αποφασίζονται σε δεύτερο γύρο. Ο πρώτος γύρος θα διεξαχθεί ξανά στην εκλογική περιφέρεια (17, Gudauta 1).

## Αναφορές


2017
Αμπχαζια
Καλό Χωριό

Η ονομασία **Καλό Χωριό** μπορεί να αφορά τους παρακάτω οικισμούς στην Κύπρο:

*Καλό Χωριό Λάρνακας, χωριό της επαρχίας Λάρνακας, Κύπρος
*Καλό Χωριό Λεμεσού, χωριό της επαρχίας Λεμεσού, Κύπρος
*Καλό Χωριό Καπούτη (Καλό Χωρίο Μόρφου), χωριό της επαρχίας Λευκωσίας, Κύπρος
*Καλό Χωριό Ορεινής (Καλό Χωριό Κλήρου), χωριό της επαρχίας Λευκωσίας, Κύπρος
*Καλό Χωριό Σολέας (Καλό Χωριό Λεύκας), χωριό της επαρχίας Λευκωσίας, Κύπρος

αλλά και στην Κρήτη:

* Καλό Χωριό Μονοφατσίου Ηρακλείου, χωριό της Κρήτης στο δήμο Μινώα Πεδιάδας
* Καλό Χωριό Πεδιάδος Ηρακλείου, χωριό της Κρήτης στο δήμο Χερσονήσου
* Καλό Χωριό Λασιθίου, χωριό της Κρήτης στο δήμο Αγίου Νικολάου
* Καλό Χωριό Σητείας Λασιθίου, χωριό της Κρήτης στο δήμο Σητείας

καθώς και στην υπόλοιπη Ελλάδα:

* Καλό Χωριό Ευβοίας, χωριό της Στερεάς Ελλάδας στο δήμο Χαλκιδέων 
*Καλό Χωριό Σερρών ή **Καλοχώρι**, χωριό της Κεντρικής Μακεδονίας στο δήμο Σιντικής 

Κατηγορία:Αποσαφηνίσεις ελληνικών τοπωνυμίων
Ανναλίζα Μπόσι

Η **Ανναλίζα Μπόσι** (*[[ιταλικά]] : Annalisa Bossi - Annelies Ullstein Bossi Bellani*) (Δρέσδη 3 Νοεμβρίου 1915 - Μιλάνο 21 Φεβρουαρίου 2015) ήταν Γερμανίδα, πολιτογραφημένη Ιταλίδα, πρωταθλήτρια της αντισφαίρισης.

Γεννήθηκε σαν Αννελί Ούλσταϊν (Annelies Ullstein) και ήταν παντρεμένη δύο φορές, αρχικά με τον Ρενάτο Μπόσι αθλητή της αντισφαίρισης ο οποίος σκοτώθηκε σε αεροπορικό δυστύχημα το 1947, και αργότερα με τον σχολιαστή Τζόρτζιο Μπελάνι, ο οποίος πέθανε τον Νοέμβριο του 1969.

Πριν από την Φραντσέσκα Σκιαβόνε και το 2010 ήταν ένας από τους μόλις τρεις Ιταλούς αντισφαιριστές που είχαν παίξει σε ημιτελικό σε ένα τουρνουά Γκράντ Σλαν πετυχαίνοντας την δεύτερη παρουσία το 1949 στο Ρολάν Γκαρός.

Επίσης όταν το 2011, όταν ο Φάμπιο Φονίνι και πάλι η Φραντσέσκα Σκιαβόνε έπαιξαν στους προημιτελικούς του μεικτού διπλού ενός τουρνουά Γκραντ Σλαμ, επανέλαβαν το κατόρθωμα της Μπόσι και του Τζιοβάνι Κουτσέλι επίσης στο Παρίσι το 1949. Κατά τη διάρκεια της καριέρας της ήταν δύο φορές στην πρώτη δεκάδα των γυναικών στην Ιταλία, ήταν νούμερο 8 το 1949 και  νούμερο 9 το 1950.

Πρωταθλήτρια Ιταλίας στο απλό το 1941, 194,1946, 1947 και το 1948, και στο διπλό μεικτό το 1946 με συμπαίκτη τον σύζυγο της Ρενάτο Μπόσι. Στο Πρωτάθλημα αντισφαίρισης Ανατολικής Μεσογείου το 1949 ήταν πρώτη στο απλό.

## Παραπομπές


Κατηγορία:Ιταλίδες αθλήτριες της αντισφαίρισης
C6H6O

Ο μοριακός τύπος **C<sub>6</sub>H<sub>6</sub>O**, με μοριακή μάζα 94,11  amu (ή ακριβέστερα 94,041865 amu), μπορεί να αναφέρεται σε ισομερείς οξυγονούχες οργανικές ενώσεις με βαθμό ακορεστότητας 4, και πιο συγκεκριμένα (μεταξύ άλλων και) στα ακόλουθα ισομερή θέσης:

# Οξανορβορναδιένιο, αριθμό CAS 6569-83-1
# Οξεπίνιο, με  αριθμό CAS 291-70-3.
# Φαινόλη. με αριθμό CAS 108-95-2.

Κατηγορία:Αποσαφήνιση
Κατηγορία:Αποσαφηνίσεις χημικών τύπων
Κατηγορία:C6
Κατηγορία:Οργανικές ενώσεις με οξυγόνο
Βασίλειο του Βιδινίου

Το **Βασίλειο του Βιδινίου** (, ) ήταν ένα μεσαιωνικό βουλγαρικό κρατίδιο την εποχή της διαίρεσης της Βουλγαρικής Αυτοκρατορίας σε μικρότερα βουλγαρικά βασίλεια και πριγκιπάτα, με επίκεντρο την πόλη του Βιδινίου στη βορειοδυτική Βουλγαρία. Το 1257 ο τοπικός δεσπότης Ραστισλάβος Μιχάηλοβιτς ανακηρύχθηκε Τσάρος της Βουλγαρίας στην πόλη Τίρνοβο, σύντομα όμως αποσύρθηκε στο Βιδίνιο. Το 1356, ο Βούλγαρος τσάρος Ιβάν Αλέξανδρος αυτονόμησε το Βιδίνιο από τη βουλγαρική μοναρχία, διορίζοντας τον γιο του Ιβάν Σρατσιμίρ (1356–1396) ως απόλυτο δεσπότη του.

Το 1365, το βασίλειο καταλήφθηκε από Ούγγρους σταυροφόρους, αλλά η κατοχή του δεν κράτησε πολύ και ανακτήθηκε από δυνάμεις που έστειλε ο Ιβάν Αλέξανδρος. Παρόλο που η αρχική βουλγαρική εκστρατεία ανάκτησης δεν ήταν απόλυτα επιτυχημένη, επειδή οι Ούγγροι κατέλαβαν πάλι το κρατίδιο, οι διαπραγματεύσεις που προέκυψαν μεταξύ του Βασιλείου της Ουγγαρίας και των συμμάχων τού Ιβάν Αλέξανδρου, Βλάντισλαβ Α΄, ηγεμόνα της Βλαχίας, και Τομπροτίτζα, δεσπότη του ημιαυτόνομου Δεσποτάτου της Δοβρουτσάς, οδήγησαν στην επιστροφή της πόλης στα χέρια των Βουλγάρων. Πιστεύεται ότι ο Ιβάν Σρατσιμίρ επανατοποθετήθηκε στην ηγεσία του κρατιδίου το φθινόπωρο του 1369. Το 1393 το σύνολο σχεδόν των εδαφών της Βουλγαρίας, μαζί με τις γειτονικές του περιοχές, καταλήφθηκε από τους Οθωμανούς. Το γεγονός αυτό επέφερε το τέλος της μεσαιωνικής βουλγάρικης αυτοκρατορίας (διαιρεμένης από καιρό σε τρία κύρια τμήματα και άλλα μικρότερα, αλλά βουλγάρικης ακόμα). Το Βιδίνιο αποτελούσε πλέον τη μοναδική περιοχή που ήλεγχε ο ιθαγενής βουλγάρικος πληθυσμός και όχι οι εισβολείς Οθωμανοί.

Οι Οθωμανοί συνέχισαν την προέλασή τους στα Βαλκάνια κατακτώντας τις υπόλοιπες αυτόνομες και ημιαυτόνομες βουλγαρικές και γειτονικές σερβικές ηγεμονίες: Το βουλγάρικο Δεσποτάτο της Δοβρουτσάς, τη σερβική Ηγεμονία του Πρίλεπ και την Ηγεμονία του Βελμπάζντ (με έδρα στο Κιουστεντίλ της σημερινής Βουλγαρίας). Η ανεξαρτησία του Βιδινίου δεν κράτησε πολύ. Το 1396, ο Ιβάν Σρατσιμίρ συνεισέφερε στρατιώτες προς βοήθεια των χριστιανικών κρατών στην προσπάθειά τους αναχαίτισης των Οθωμανών. Μετά τη συντριπτική ήττα του χριστιανικού συνασπισμού στη μάχη της Νικόπολης του ποταμού Δούναβη την ίδια χρονιά, το Βιδίνιο περιήλθε στη σφαίρα επιρροής των Οθωμανών υπό τον σουλτάνο Βαγιαζήτ Α΄.

## Εξωτερικοί σύνδεσμοι
* 

Κατηγορία:Πρώην κράτη της Ευρώπης
Κατηγορία:Ιστορία της Βουλγαρίας
Νησί του Βερατίου

Το **νησί του Βερατίου** (Ishulli Beratit στα Αλβανικά) είναι ένα νησί στα νότιο-κεντρικά της Αλβανίας, στον ποταμό Οσούμ, στην πόλη του Βερατίου.

## Γεωγραφία
Το νησί του Βερατίου βρίσκεται στον ποταμό Οσούμ, στον δήμο Βερατίου της επαρχίας Μπεράτ και έχει έκταση 3 εκταρίων ή 0,03 τετραγωνικά χιλιόμετρα. Το νησί βρίσκεται στο κέντρο της πόλης του Βερατίου.

Κατηγορία:Νησιά της Αλβανίας
Πλατεία Αγίου Ανδρέα (Γλασκώβη)

Η **Πλατεία του Αγίου Ανδρέα** είναι δημόσια πλατεία που βρίσκεται νοτιοανατολικά του Σταυρού της Γλασκώβης (Glasgow Cross), στο Ιστ Εντ (East End) της Πόλης της Γλασκώβης, στο Ηνωμένο Βασίλειο. Η πλατεία είναι γνωστή για τον κλασικό ναό του Αγίου Ανδρέα στην Πλατεία του 18ου αιώνα, από τον οποίο η πλατεία έλαβε το όνομα της. Ο ναός είναι μεταξύ των αρτιότερων του ύφους του στην Βρετανία και είναι προστατευόμενο μνημείο τάξης Α.

Η εκκλησία περιβλήθηκε αργότερα από πλατεία, που κατασκεύασε ο Ουίλλιαμ Χάμιλτον μεταξύ 1786 και 1787. Έγινε γνωστός τόπος κατοικίας για τους ευπορότερους έμπορους της Γλασκώβης. Ωστόσο, η μετακίνηση της πόλης προς τα δυτικά κατά τον 19ο αιώνα είχε ως αποτέλεσμα την σταδιακή υποβάθμιση της περιοχής. Τα περισσότερα κτίρια επί της πλατείας καταστράφηκαν την δεκαετία του 1980, ενώ από το 1996 άρχισαν να κατασκευάζονται νέα κτίρια στην θέση των κενών από αυτά που κατεδαφίστηκαν.

## Άγιος Ανδρέας στην Πλατεία
Ο ναός του Αγίου Ανδρέα στην Πλατεία είναι ο πρώην ναός στο κέντρο της Πλατείας του Αγίου Ανδρέα. Η εκκλησία του Αγίου Μαρτίνου στο Λονδίνο αποτέλεσε έμπνευση για το σχέδιο του ναού. Παλαιότερα ήταν γνωστός ως ενοριακός ναός του Αγίου Ανδρέα, ο οποίος κατασκευάστηκε μεταξύ 1739 και 1756, και είναι ο τέταρτος παλαιότερος ναός της Γλασκώβης, μετά τον Καθεδρικό ναό, το Κωδωνοστάσιο Τρονγκέιτ και τον κοντινό ναό του Αγίου Ανδρέα στο Πάρκο. Η εκκλησία ήταν η πρώτη Πρεσβυτεριανή εκκλησία της Γλασκώβης μετά την Μεταρρύθμιση.

## Παραπομπές


Κατηγορία:Γλασκώβη
Ντέπη Φελουκατζή

Η **Δέσποινα "Ντέπη" Φελουκατζή** (Καρλόβασι, 1941 - Αθήνα 2015) ήταν Ελληνίδα ζωγράφος.

## Βιογραφία
Η Ντέπη Φελουκατζή εκπαιδεύτηκε στο Σπουδαστήριο της Σχολής Βακαλό, από τους Παναγιώτη Τέτση, Ελένη Βακαλό και Ασαντούρ Μπαχαριάν κατά την περίοδο 1963 - 1965. Το 1975 της απονεμήθηκε το πρώτο βραβείο στη Συνάντηση Νέων Δημιουργών. Έργα της βρίσκονται σε σημαντικές συλλογές ιδιωτών και μουσείων εντός και εκτός Ελλάδας, μεταξύ των οποίων συγκαταλέγονται η Εθνική Πινακοθήκη και το Μουσείο της Πόλεως των Αθηνών.

Έζησε στη Σάμο, στην Αθήνα, στη Μόσχα και στη Σαντορίνη. Υπήρξε αδερφή της Ήρας Φελουκατζή και σύζυγος του ηθοποιού Γιάννη Φακή, με τον οποίο απέκτησε έναν γιο.

Η Ντέπη Φελουκατζή έπασχε από τη νόσο του Αλτσχάιμερ..

## Αποδελτιωμένες εκθέσεις και δημοσιεύσεις
1989, *Οικολογία και Τέχνη*, Gallery 3

1983, Νίκος Αλεξίου, Κριτική

1977, *Α Συνάντηση Νέων Δημιουργών*, Γκαλερί Κρεωνίδης

1973, *12η Πανελλήνιος Καλλιτεχνική Έκθεσις*, Αίθουσα Τέχνης Νέες Μορφές

## Πηγές


Κατηγορία:Έλληνες ζωγράφοι του 21ου αιώνα
Κατηγορία:Ελληνίδες ζωγράφοι
Ματθίλδη του Χόλσταϊν

Η **Ματθίλδη του Χόλσταϊν** (*Mechtilde af Holsten*, 1220 - 1288), βασίλισσα της Δανίας (1250 - 1252) λόγω του γάμου της με τον βασιλιά Άβελ της Δανίας ήταν κόρη του Αδόλφου Δ΄, κόμη του Χόλσταϊν και της Έλγουιγκ του Λίπ, παντρεύτηκε στις 25 Απριλίου 1237 στο Σλέσβιχ τον πρίγκηπα Άβελ της Δανίας δεύτερο γιο του Βάλντεμαρ Β΄ της Δανίας και της δεύτερης συζύγου του Μπερενγκάριας της Πορτογαλίας. Ο σύζυγος της έγινε βασιλιάς της Δανίας και στέφθηκε μαζί του στον Καθεδρικό ναό του Ρόσκιλντ την 1 Νοεμβρίου 1250, ο σύζυγος της δολοφονήθηκε (1252) και τον διαδέχθηκε ο μικρότερος αδελφός του Χριστόφορος Α΄ της Δανίας επειδή ο γιος τους και διάδοχος Βάλντεμαρ ήταν αιχμάλωτος του αρχιεπισκόπου της Κολωνίας, η ίδια τότε αναγκάστηκε να εγκαταλείψει τη Δανία και να κλειστεί σε μοναστήρι.

## Βιογραφία
Ήταν η μόνη κόρη του Αδόλφου Δ΄ κόμη του Χόλσταϊν και της Χάιλβιχ του Λίππε, κόρης του Χέρμαν Β΄ κυρίου του Λίππε.

### Εξασφάλισε το Σλέσβιχ στα παιδιά της
Τακτοποίησε την απελευθέρωση της αιχμαλωσίας του μεγαλύτερου γιου της Βάλντεμαρ από τον αρχιεπίσκοπο της Κολωνίας και αγωνίστηκε σκληρά για να εξασφαλίσουν τα παιδιά της το δουκάτο του Σλέσβιχ, κατάφερε να εξασφαλίσει το δουκάτο της Κάτω Γιουτλάνδης στον γιο της Βάλντεμαρ (1253). Το 1260 με τον θάνατο του γιου της Βάλντεμαρ εξασφάλισε το Σλέσβιχ στον δεύτερο γιο της Έρικ, την επόμενη χρονιά παραχώρησε τις περιοχές του Έιντερ και Σλει στα αδέλφια της (1261) αλλά τους τα πήρε λίγο πριν τον θάνατο της. Με τη συγκατάθεση του αρχιεπισκόπου της Δανίας Τζιάκομπ Έρλαντσεν έσπασε τους όρκους μοναχισμού και παντρεύτηκε σε δεύτερο γάμο της τον Σουηδό αντιβασιλιά Μπίργιερ Γιαρλ (1261), μετά τον θάνατο του (1266) μετακινήθηκε στο Κίελο (1266) όπου έζησε μέχρι το τέλος της ζωής της. Ήταν πολύ αντιπαθής στη Δανία όπου την αποκαλούσαν "κόρη του διαβόλου", κατηγορήθηκε ότι κατέστρεψε την αλληλογραφία ανάμεσα στον βασιλιά Βάλντεμαρ Β΄ και τον πάπα.

## Οικογένεια
Με τον σύζυγο της Άβελ των Έστριντσεν βασιλιά της Δανίας, παιδιά της ήταν:
* Βάλντεμαρ Γ΄ 1238-1257, δούκας του Σλέσβιχ.
* Σοφία 1240-1284.
* Έρικ Α΄ π.1241-1272, δούκας του Σλέσβιχ.
* Άβελ 1252-1279, κύριος του Λάνγκελαντ.

## Παραπομπές


## Πηγές
*Dansk Biografisk Leksikon

Κατηγορία:Βασίλισσες της Δανίας
Γιούττα της Σαξονίας

Η **Γιούττα της Σαξονίας** (, 1223 - 1267), ήταν βασίλισσα της Δανίας, σύζυγος του βασιλιά Ερρίκος Δ΄ της Δανίας, κόρη του Αλβέρτου Α΄, δούκα της Σαξονίας. Παντρεύτηκε τον Έρικ το 1239, όταν ήταν συμβασιλέας του πατέρα του Βάλντεμαρ Β΄, ο οποίος πέθανε το 1242. 

Για τη ζωή της μόνο λίγα πράγματα είναι γνωστά. H Γιούττα ήρθε σε σύγκρουση με τους μοναχούς του Εμ και έκανε κατάσχεση στο καλαμπόκι τους προς όφελός της. Επίσης, η υπογραφή της βρίσκεται στις οδηγίες ταφής του συζύγου της, όπου αυτός εξέφραζε την επιθυμία να ταφεί ως μοναχός. Το 1250 ο Έρικ δολοφονήθηκε και η Γιούττα επέστρεψε στη Σαξονία, αφήνοντας τις κόρες της στη Δανία. Παντρεύτηκε δεύτερη φορά με τον Μπουσάρ Η΄ του Κέρφουρτ-Ρόζεμπουργκ, ο οποίος κατείχε και τον τίτλο του κόμη του Μαγδεβούργου.

## Oικογένεια
Με τον πρώτο της σύζυγο Έρικ Δ΄ των Έστριντσεν βασιλιά της Δανίας παιδιά της ήταν:
* Σοφία 1241-1286, παντρεύτηκε τον Βάλντεμαρ των Μπγιέλμπο βασιλιά της Σουηδίας.
* Ίνγκεμποργκ 1244-1287, παντρεύτηκε τον Μάγκνους ΣΤ΄ των Σβέρρε βασιλιά της Νορβηγίας.
* Γιούτα 1246-1286/95, ηγουμένη στη μονή της Αγ. Αγνής στο Ρόσκιλε.
* Αγνή 1249-μετά το 1290, ηγουμένη στη μονή της Αγ. Αγνής στο Ρόσκιλε.
* Κνούτος 1242, Χριστόφορος 1247, απεβίωσαν μικροί.

Με τον δεύτερο σύζυγο της Μπουσάρ Η του Ρόζεμπουργκ απέκτησε τέκνο:
* Σοφία, παντρεύτηκε τον Έρικ των Έστριντσεν τον *Μακροσκελή* κύριο του Λάνγκελαιν, γιο του Έρικ Α΄ δούκα του Σλέσβιχ.

## Παραπομπές


## Εξωτερικοί σύνδεσμοι
*Βιογραφικό Λεξικό της Δανίας

Κατηγορία:Βασίλισσες της Δανίας
Φάουστο Γκαρντίνι

Ο **Φάουστο Γκαρντίνι** (*[[ιταλικά]] : Fausto Gardini*), (Μιλάνο 8 Μαρτίου 1930 - Φόρτε ντέι Μάρμι 17 Σεπτεμβρίου 2008), ήταν Ιταλός πρωταθλητής της αντισφαίρισης.

Πρωταθλητής Τζιούνιορς Ιταλίας στο διπλό το 1947 και το 1948. Το 1952 στάλθηκε από την Ιταλική ομοσπονδία στην Καλιφόρνια για να βελτιώσει το παιχνίδι του. Τότε ήταν, στη δεκαετία του πενήντα και του εξήντα ένας από τους καλύτερους Ιταλούς παίκτες, μαζί με τους Νικολα Πιετρατζέλι, Ορλάντο Σίρολα και τον Μπέπε Μέρλο.

Η πιο σημαντική νίκη του ήταν στον απλό του Διεθνούς πρωταθλήματος της Ιταλίας το 1955, που νίκησε τον Μπέπε Μέρλο. Στα τουρνουά Γκραντ Σλαμ ποτέ δεν έφτασε πέρα ​​από τα προημιτελικά, έφτασε στο Ρολάν Γκαρός το 1953, στο Γουίμπλεντον, σταμάτησε στο δεύτερο γύρο το 1951. Κέρδισε όμως το τουρνουά του Σάο Πάολο και στο Αλγέρι, το 1951, το τουρνουά της Βαρκελώνης και στο Μοντεβιδέο το 1954, στην Αλεξάνδρεια και το Κάιρο, το 1955. Στο Πρωτάθλημα αντισφαίρισης Ανατολικής Μεσογείου το 1950 πρώτος στο διπλό με συμπαίκτη τον Τζιάνι Κουτσέλι. 

Μετά τις κατακτήσεις του Ιταλικού πρωταθλήματος στο απλό χωρίς διακοπή το 1951, 1952, 1953, 1954 και 1955, αποφάσισε να σταματήσει τον πρωταθλητισμό για να αφοσιωθεί στο επάγγελμα του δικηγόρου και την οικογένεια του[1]. Επέστρεψε και το 1961 και 1962 κατέκτησε εκ νέου το πρωτάθλημα Ιταλίας στο απλό. Στις αρχές του 1964, αποσύρθηκε οριστικά από τους αγώνες.

Στο Κύπελλο Ντέιβις έχει παίξει με την Ιταλία συνολικά 38 συναντήσεις μεταξύ 1952-1963, με 29 νίκες. Πέθανε από καρδιακή προσβολή στο σπίτι του στο Φόρτε ντέι Μάρμι στις 17 Σεπτεμβρίου 2008.

## Παραπομπές


Κατηγορία:Ιταλοί αθλητές της αντισφαίρισης
Κατηγορία:Ιταλοί δικηγόροι‎
Τζιάνι Κουτσέλι

Ο **Τζιοβάνι "Τζιάνι" Κουτσέλι** (*[[ιταλικά]] : Giovanni "Gianni"Cucelli*), πραγματικό όνομα *Τζιοβάνι Κουτσέλ* (Giovanni Kucel), (Φιούμε 13 Νοεμβρίου 1916 - Μιλάνο 29 Απριλίου, 1977), ήταν Ιταλός πρωταθλητής της αντισφαίρισης.

Σε διεθνές επίπεδο, ο πρωταθλητής Φιούμε, ήταν μεταξύ των κορυφαίων 150 αντισφαιριστών στον κόσμο για 13 χρόνια, δηλαδή την περίοδο 1939-1952 και κέρδισε πολλά διεθνή τουρνουά. Στο Πρωτάθλημα αντισφαίρισης Ανατολικής Μεσογείου το 1950 ήταν δεύτερος στο απλό, και πρώτος στο διπλό με συμπαίκτη τον Φάουστο Γκαρντίνι. Το 1951 ήταν πρώτος στο διπλό με συμπαίκτη τον Ρολάντο ντελ Μπέλο.

Έφτασε στα προημιτελικά του ανοικτού πρωταθλήματος της Γαλλίας το 1947, το 1948 και το 1949 και στο δεύτερο γύρο το 1950 και το 1952. Στο τουρνουά στο Γουίμπλεντον έφτασε στο δεύτερο γύρο το 1949. Με συμπαίκτη τον Μαρτσέλο Ντελ Μπέλο ήταν τέσσερις φορές στα προημιτελικά του διπλού, τόσο στο Ρολάν Γκαρός (1947, 1948, 1949, 1952) όσο και στο Γουίμπλεντον (1948, 1949, 1951, 1952) ενώ στο Αμερικανικό Όπεν με μία μόνο συμμετοχή τους (1949), έφτασαν στους ημιτελικούς. Στο Διεθνές πρωτάθλημα της Ιταλίας, στον απλό  έφτασε στον τελικό το 1951 όπου έχασε από τον Γιάροσλαβ Ντρόμπνι σε τρια σετς. Επίσης στη Ρώμη ήταν δύο φορές φιναλίστ στο διπλό με συμπαίκτη τον Ρολάντο ντελ Μπέλο το 1951, και το 1952.

Στο Κύπελλο Ντέιβις ήταν παίκτης της ιταλικής ομάδας για την περίοδο 1939-1954. Ήταν μέλος της ομάδας που το 1952 έπαιξε στον τελικό της διεθνής ζώνης στην Αυστραλία, νικώντας την Ινδία 3-2 και χάνοντας 5-0 από τις Ηνωμένες Πολιτείες.

Κέρδισε το ιταλικό πρωτάθλημα το 1941 και διαδοχικά 1945-1948 κατά τη διάρκεια των τίτλων δύο φορές με διαφορετικούς συναδέλφους το 1938, 1940, 1941, 1942, 1946, 1947, 1948.

## Παραπομπές


Κατηγορία:Ιταλοί αθλητές της αντισφαίρισης
Μέγκιος

Ο **Μέγκιος** ήταν Κινέζος φιλόσοφος που έζησε την περίοδο 372-288 π.Χ.

Γεννήθηκε το 372 π.Χ και ήταν μέλος αριστοκρατικής οικογένειας, έχοντας διδαχθεί τον Κομφουκιανισμό από τον εγγονό του φιλοσόφου. Το 332 π.Χ, σ' ηλικία 40 ετών, διορίστηκε υπουργός στο κρατίδιο Τσι και συμμετείχε στον δημόσιο βίο μέχρι την ηλικία των 60 ετών. Κατά τη διάρκεια της εικοσαετούς θητείας του, μαζί με τους μαθητές του, ταξίδεψε σε διάφορες περιοχές της Κίνας, όπου συζητούσε ηθικά θέματα με τους φεουδάρχες των περιοχών.

Δεν υπάρχουν πολλές λεπτομέρειες για τη ζωή του Μέγκιου, αλλά αυτές που υπάρχουν προέρχονται κυρίως από το ομώνυμο φιλοσοφικό έργο, το οποίο αποτελεί ένα από τα Τέσσερα Κλασικά Βιβλία. Συνέβαλε στην καθιέρωση του Κομφουκιανισμού στην Κίνα, αν και ο ίδιος θεωρούσε (εν αντιθέσει μ' άλλους υποστηρικτές του του Κομφούκιου) πως η ανθρώπινη φύση είναι αγαθή, αλλά διαφθείρεται από την κοινωνία και την επιδίωξη του κέρδους. Για τον Μέγκιο, η ανθρώπινη φύση συνδέεται με τέσσερις βασικές αρετές: την αγάπη προς τον πλησίον, τη δικαιοσύνη, τον διαχωρισμό καλού και κακού και τη θρησκευτικότητα. Ο φιλόσοφος έχει γράψει επτά βιβλία και η γλώσσα των έργων του θεωρείται απλή και διαυγής, αποτελώντας τα αριστουργήματα της υστεροαρχαϊκής κινέζικης λογοτεχνίας.

Τα τελευταία χρόνια της ζωής του, ο φιλόσοφος βρισκόταν απομονωμένος από τον υπόλοιπο κόσμο και αναγνωρίστηκε μετά θάνατον ως ο δεύτερος τη τάξει Κινέζος φιλόσοφος, μετά τον Κομφούκιο.

## Παραπομπές



## Πηγές
*Λήμμα «Μέγκιος», Academic Dictionaries and Encyclopedias, Dictionary of Greek, 2013.

## Εξωτερικοί σύνδεσμοι
* 

κατηγορία:Κινέζοι φιλόσοφοι
Τζόρτζιο Φακίνι

Ο **Τζόρτζιο Φακίνι** (*[[ιταλικά]] : Giorgio Fachini*) ήταν Ιταλός πρωταθλητής της αντισφαίρισης.

Στο πρωτάθλημα Ιταλίας ήταν πρώτος το 1954 στο διπλό με συμπαίκτη τον Νίκολα Πιετρατζέλι και στο διπλό μεικτό το 1954, 1955 με συμπαίκτρια την Λέα Περίκολι και το 1957 με συμπαίκτρια την Μιγκλιόρι.

Στο Πρωτάθλημα αντισφαίρισης Ανατολικής Μεσογείου ήταν πρώτος το 1953 στο διπλό με συμπαίκτη τον Ουμπέρτο Μπέργκαμο και τον 1956 στο διπλό μεικτό με συμπαίκτρια την Έντα Μπούντιγκ. Είχε συμμετάσχει σε πολλά τουρνουά, νικητής στη Τεργέστη το 1961, το 1961 είχε συμμετάσχει με την Ιταλία σε αγώνα επί της Γαλλίας.

## Παραπομπές


Κατηγορία:Ιταλοί αθλητές της αντισφαίρισης
Ραφαήλ Ραφαήλ

Ο **Ραφαήλ Ραφαήλ** ήταν Έλληνας διπλωμάτης.

## Βιογραφικά στοιχεία

Ήταν γιος του Αλέξανδρου Ραφαήλ, διευθυντή των ΣΕΚ και των θεσσαλικών σιδηροδρόμων, και της Κατερίνας Αξελού. Από την πλευρά του πατέρα του καταγόταν από παλαιά οικογένεια της Ύδρας. Ακολούθησε σταδιοδρομία στο διπλωματικό σώμα καταλαμβάνοντας σημαντικές θέσεις. Διετέλεσε πρέσβης της Ελλάδας στην Κοινωνία των Εθνών, στη Βέρνη (1928 - 1930), την Άγκυρα και το Παρίσι ενώ το 1946 διορίστηκε πρώτος πρέσβης στη Μόνιμη Αντιπροσωπεία της Ελλάδας στην Ουνέσκο (1946 - 1947). Κατά τη διάρκεια της θητείας του στη Γαλλία αγόρασε, για λογαριασμό του ελληνικού κράτους, την Villa Saïd στο Παρίσι, όπου στεγάζεται η αντιπροσωπεία της Ελλάδας στον ΟΑΣΑ.

Ήταν παντρεμένος με την Γιολάντα Πηλαβάκη και είχαν αποκτήσει δύο παιδιά: τον Αλέξανδρο, διπλωμάτη, και τον Νικόλαο.

## Παραπομπές


Κατηγορία:Έλληνες διπλωμάτες
Διοργανώσεις Ε.Π.Σ. Ζακύνθου 2016–17

Για την **περίοδο 2016–17**, η Ένωση Ποδοσφαιρικών Σωματείων Ζακύνθου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ζακύνθου.

Η πρωταθλήτρια της Α΄ κατηγορίας της ΕΠΣ Ζακύνθου προβιβάζεται στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ζακύνθου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Ζακύνθου είναι η εξής:
* Α΄ Κατηγορία (11 Ομάδες)
* Β΄ Κατηγορία (13 Ομάδες)
Πρίν την έναρξη του πρωταθλήματος είχαμε τη μη δήλωση συμμετοχής στην Α΄ κατηγορία του «Α.Ο. Λεβάντε» που υποβιβάστηκε από τη Γ΄ Εθνική και προτίμησε να αγωνιστεί στη Β΄ Κατηγορία. Καμία από τις ομάδες της Β΄ δε θέλησε να τον αντικαταστήσει έτσι στην Α΄ κατηγορία συμμετείχαν 11 σύλλογοι. 
### Α΄ Κατηγορία

Στην Α΄ Κατηγορία συμμετέχουν 11 σύλλογοι. Ο Πρωταθλητής κρίνεται μέσω Play Off μεταξύ των τεσσάρων πρώτων της κανονικής περιόδου που παίρνουν ως μπόνους το 1/2 της βαθμολογικής διαφοράς απο την 4η ομάδα. Οι δυο τελευταίες ομάδες υποβιβάζονται (ή τρεις αν η πρωταθλήτρια αρνηθεί να αγωνιστεί στη Γ΄ Εθνική την επόμενη περίοδο), έτσι με τις δυο ομάδες που θα ανέβουν από τη Β΄ Κατηγορία την περίοδο 2017-18 η κορυφαία κατηγορία της ΕΠΣΖ θα απαρτίζεται από 10 συλλόγους.

Το πρωτάθλημα ξεκίνησε το Σαββατοκύριακο 22 και 23 Οκτωβρίου 2016. Από την 3η αγωνιστική ανακοινωθηκε συνεργασία του Ζακυνθιακού ΑΟΠ με τον ΑΠΣ Ζάκυνθος που ειχε υποβιβαστεί στη Γ ΄ Εθνική στην οποία δε δήλωσε συμμετοχή. Έτσι ανεπίσημα η ομάδα του Ζακυνθιακού αναφέρεται και ως Ζάκυνθος 1961 και αγωνίζεται με τα χρώματα και το έμβλημα του Α.Π.Σ. Ζάκυνθος.
#### Κανονική Περίοδος

Πηγή: ZanteMats.gr
#### Play Off

### Β΄ Κατηγορία
13 ομάδες συμμετείχαν στη Β Κατηγορία. Ο πρώτος στη βαθμολογία προβιβάζεται απ' ευθείας στην Α , ενώ η 2η θέση ανόδου θα κριθεί σε αγώνες κατάταξης μεταξύ των ομάδων που τερμάτισαν στη 2η ως 5η θέση

Πηγή: ZanteMats.gr

## Κύπελλο

Στο θεσμό του κυπέλλου συμμετείχαν 20 σωματεία της Ε.Π.Σ. Ζακύνθου. Η διοργάνωση ξεκίνησε στις 23 Νοεμβρίου 2016 με τους αγώνες της πρώτης φάσης.και ολοκληρώθηκε στις 25 Μαρτίου 2017 με τον τελικό. Κυπελλούχος για την περίοδο 2016–17 αναδείχθηκε η ομάδα του Α.Ο. Κατασταρίου
### Α΄ Φάση
***ΑΟ Βασιλικού** - Αετός Καλιπάδου 3-1
*Ναφθίων Κεριού - **Απόλλων Ζακύνθου** 1-7
*Αστέρας Πλάνου - **Δόξα Λιθακιάς** 2-3
***ΑΕ Καλαμακίου**  - Αίολος Σαρακηνάδου 0-0 (4-2 πεν)
*ΑΠΣ Ζάκυνθος Κ19 - **ΑΟ Αλυκανά** (χωρίς αγώνα)
Πηγή: ZanteMats.gr

### Β΄ Φάση ως τον Τελικό

### Τελικός

## Παραπομπές

## Πηγές
* Ιστοσελίδα ZanteMats.gr
* Iστολόγιο Zante-Sport 
## Εξωτερικοί σύνδεσμοι

* 

Κατηγορία:Ε.Π.Σ. Ζακύνθου
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
A.E.I.O.U.

μικρογραφία|365x365εσ|Εικόνα από τα αρχεία του Βασιλιά Φρειδερίκου, που χρονολογούνται από το 1446
Το "**A. E. I. O. U.**" ήταν ένα συμβολικό έμβλημα που χρησιμοποιήθηκε από τον αυτοκράτορα Αψβούργο  Φρειδερίκο Γ' (1415-93). Σήμερα, το A.E.I.O.U. είναι το μότο της Θηρεσιανής Στρατιωτικής Ακαδημίας, που ιδρύθηκε το 1751.

## Ερμηνεία
αριστερά|μικρογραφία|Το μονόγραμμα A.E.I.O.U. του Φρειδερίκου Γ΄
Ο Φρειδερίκος ξεκίνησε να χρησιμοποιεί την υπογραφή από τότε που εξελέγη ως βασιλιάς των Ρωμαίων το 1440, αλλά δεν εξήγησε την σημασία του εκείνη την εποχή. Ωστόσο, λίγο πριν τον θάνατό του, υποστήριξε ότι η σημασία του ακρωνυμίου είναι ότι Όλος ο κόσμος ανήκει στην Αυστρία (γερμανικά: Alles Erdreich ist Österreich untertan).
Επίσης, πολλές εξηγήσεις θεωρούν ότι ήταν ένα πολιτικό σλόγκαν, που προερχόταν από τις ακόλουθες λατινικές φράσεις:
* *Austria est imperio optime unita* ("Η Αυστρία είναι η καλύτερα ενωμένη αυτοκρατορία").
* *Austria erit in orbe ultima* ("Η Αυστρία θα είναι η τελευταία επιζήσα του κόσμου").
* *Austriae est imperare orbi universo* ("Η μοίρα της Αυστρίας είναι να κυβερνήσει τον υπόλοιπο κόσμο").
Με την πάροδο των αιώνων, έχουν προταθεί πάνω από 300 διαφορετικές ερμηνείες, στα Γερμανικά ή στα Λατινικά. Επίσης, οι περισσότερες από αυτές τις εκδόσεις αναφέρονται σε ένα σύνθημα της σημερινήςΑυστρίας ή στην εκτεταμένη Μοναρχία των Αψβούργων. 
μικρογραφία|Ηλιακό ρολόι στο Μεράνο, που διαθέτει την επιγραφή A. E. I. O. U

## Δείτε επίσης
* Fiat iustitia, et pereat mundus – το σύνθημα του Άγιου Ρωμαίου Αυτοκράτορα Φερδινάνδου Α'.
* FERT – το σύνθημα του Οίκου της Σαβοΐας, με ασαφή νόημα και προέλευση.

## Παραπομπές


## Περαιτέρω ανάγνωση
* Andrew Wheatcroft's *The Habsburgs: Embodying Empire* (1995), ISBN 0-14-023634-1.

## Εξωτερικοί σύνδεσμοι
* 

Κατηγορία:Αρκτικόλεξα
Μαρία Τσεμποτάρι

Η **Μαρία Τσεμποτάρι** (ρουμανικά: *Maria Cebotari*, 10 Φεβρουαρίου 1910 - 9 Ιουνίου 1949) ήταν φημισμένη Ρουμάνα σοπράνο και ηθοποιός, καθώς κι ένας από τους σπουδαιότερους αστέρες της ευρωπαϊκής όπερας κατά τις δεκαετίες του 1930 και του 1940. Ο Μπενιαμίνο Τζίλι, έλεγε, πως ήταν η καλύτερη γυναικεία φωνή που είχε ακούσει ποτέ. Συχνά παρομοίαζαν τη Μαρία Κάλλας, με την Τσεμποτάρι, ενώ η Ανγκέλα Γκεοργκίου τη συμπεριέλαβε ανάμεσα στις καλλιτέχνιδες που θαυμάζει περισσότερο. Η κηδεία της ήταν μία από τις πιο επιβλητικές επιδείξεις αγάπης και τιμής, που έχουν γίνει ποτέ για καλλιτέχνη στην ιστορία της Βιέννης, με χιλιάδες κόσμο να την παρακολουθεί. Έως και σήμερα υπάρχουν ζωντανές ηχογραφήσεις της, οι οποίες έχουν επεξεργαστεί ψηφιακά.

Η Τσεμποτάρι γεννήθηκε στο Τσισινάου και σπούδασε τραγούδι στο Ωδείο του Τσισινάου. Το 1929, εντάχθηκε στο *Moscow Art Theater Company*, ως ηθοποιός. Λίγο καιρό αργότερα παντρεύτηκε τον διευθυντή του θεάτρου, Αλεξάντερ Βιρούμποφ. Αργότερα πήγε στο Βερολίνο με το θέατρο, όπου είχε την ευκαιρία να σπουδάσει τρεις μήνες τραγούδι με τον Όσκαρ Ντάνιελ. Εκεί, στις 31 Μαρτίου 1931. έκανε το ντεμπούτο της στην όπερα, συμμετέχοντας σε όπερα του Πουτσίνι, τη Λα Μποέμ, στον ρόλο της Μίμης. Κατόπιν συμμετείχε και στο *Salzburg Festival*, μετά από πρόκληση του Μπρούνο Γουόλτερ. Το 1936, έγινε η πριμαντόνα της Κρατικής Ορχήστρας του Βερολίνου, στο οποίο παρέμεινε έως και το 1946. Στις 20 Μαρτίου του 1948 πεθαίνει και ο δεύτερος σύζυγός της, Γκουστάβ Ντιέσλ. Στις αρχές του 1949, κι ενώ ερμηνεύει, νιώθει σφοδρούς πόνους, με τους γιατρούς να μην το παίρνουν στα σοβαρά. Αργότερα διαγνώστηκε με καρκίνο συκώτι και στο πάγκρεας και πεθαίνει στις 9 Ιουνίου του 1949.

Η Τσεμποτάρι είχε πολύπλευρη φωνή και πολύ μεγάλο ρεπερτόριο. Συνήθως, ωστόσο, ερμήνευε τέσσερις συνθέτες: Μότσαρτ, Βέρντι, Πουτσίνι και Ρίχαρντ Στράους. Ο τελευταίος έλεγε για αυτήν ότι είναι μία από τις πιο πολυτάλαντες ερμηνεύτριες της Ευρώπης. Ο Χέρμπερτ φον Κάραγιαν, είχε πει για αυτήν ότι είναι η καλύτερη *Madame Butterfly*, που έχει διευθύνει. Εκτός από την καριέρα της στην όπερα, η Τσεμποτάρι, συμμετείχε και σε αρκετές ταινίες, οι οποίες ως επί το πλείστον είχα ως κύριο θέμα τους την όπερα, μερικές εκ των οποίω: *Verdi's Three Women*, *Μaria Malibran* και  *The Dream of Madame Butterfly*.

## Παραπομπές


## Εξωτερικοί σύνδεσμοι

* 
* 
* Photographs and literature
* MoldovaStamps.org 1994 postage stamp of the Republic of Moldova – Maria Cebotari
* 

Κατηγορία:Τραγουδίστριες όπερας
Κατηγορία:Υψίφωνοι
Εσθονική Αστυνομία

μικρογραφία|Το εθνόσημο της Εσθονικής Αστυνομίας και Συνοριοφυλακής, προηγουμένως χρησιμοποιήθηκε από την Εσθονική Αστυνομία
Η **Εσθονική Αστυνομία** () είναι η υπηρεσία επιβολής του νόμου της Εσθονίας. Από το 2010, επίσημα ονομάζεται ως **Εσθονική Αστυνομία και Επιτροπή Συνοριοφυλακής** ().

## Δομή
Ο ανώτερος αξιωματικός της αστυνομίας κατέχει τον τίτλο του Εθνικού Αστυνομικού Επίτροπου. Η κεντρική υπηρεσία είναι το Εσθονικό Αστυνομικό Συμβούλιο, το οποίο διαχειρίζεται, κατευθύνει και συντονίζει τις δραστηριότητες όλων των αστυνομικών μονάδων υπό τη διοίκηση του.

### Αστυνομικές μονάδες
Η Αστυνομία της Εσθονίας έχει τρεις εθνικές μονάδες: την Κεντρική Εγκληματική Αστυνομία, την Αστυνομία Επιβολής του Νόμου, και την Ιατροδικαστική Υπηρεσία.

## Ιστορία
μικρογραφία|250x250εσ|Ένα Εσθονικό περιπολικό.
Η Εσθονική Αστυνομία ιδρύθηκε στις 12 Νοεμβρίου του 1918. Η πρώτη περίοδος ύπαρξής της ήταν μέχρι το καλοκαίρι του 1940, όταν το Εσθονικό Κράτος έχασε την ανεξαρτησία του από τη Σοβιετική Ένωση. Η ίδρυση της Εσθονικής Αστυνομίας έγινε σε εξαιρετικά δύσκολες συνθήκες για τη χώρα, την περίοδο του Πολέμου της Ανεξαρτησίας.

Η Εσθονική Αστυνομία επανιδρύθηκε υπό τη δικαιοδοσία του Υπουργείου Εσωτερικών, τον Μάρτιο του 1991, με τον Νόμο της Αστυνομίας.

Ο νόμος, που ψηφίστηκε στις 20 Σεπτεμβρίου του 1990, όρισε την περίοδο μετάβασης από τη Σοβιετική Πολιτοφυλακή, μέχρι την ολοκλήρωση του σχηματισμού της Εσθονικής Αστυνομίας.

Η περίοδος έληξε την 1 Μαρτίου του 1991, καθώς ήταν η ημέρα αποκατάστασης της Εσθονικής Αστυνομίας. Το 2010, η συνοριοφυλακή καταργήθηκε και το προσωπικό της απορροφήθηκε από την Αστυνομία.

## Διάφορα
Στα τέλη του Απριλίου του 2017, ανακοινώθηκε ο εξοπλισμός των περιπολικών της Εσθονικής Αστυνομίας με λούτρινα αρκουδάκια.

## Δείτε επίσης
* Έγκλημα στην Εσθονία

## Παραπομπές


## Εξωτερικοί σύνδεσμοι
* Επίσημη ιστοσελίδα 
* Επίσημη ιστοσελίδα 

Κατηγορία:Εσθονία
Γκόλντι Στέινμπεργκ

Η **Γκόλντι Στέινμπεργκ**, το γένος **Γκάρφινκελ** (*Gurfinkel*) (αγγλικά: *Goldie Steinberg*, 30 Οκτωβρίου 1900 - 16 Αυγούστου 2015) ήταν Αμερικανοεβραία, γεννημένη στη Μολδαβία, υπεραιωνόβια, που πέθανε σε ηλικία 114 ετών και 290 ημερών. Ήταν το έκτο γηραιότερο εν ζωή πρόσωπο στον κόσμο και το δεύτερο  γηραιότερο εν ζωή πρόσωπο στις Ηνωμένες Πολιτείες, μετά τη Σουζάνα Μούσατ Τζόουνς. Είναι, επίσης, το γηραιότερο πρόσωπο που γεννήθηκε στη Ρωσική Αυτοκρατορία, καθώς και ο γηραιότερος καταγεγραμμένος Εβραίος στην ιστορία.

Η  Στέινμπεργκ γεννήθηκε το 1900 στο Κισίνεφ της Ρωσικής Αυτοκρατορίας (σημερινό Κισινάου, Μολδαβία). Ήταν ένα από τα οχτώ παιδιά του Κάζκελ και της Ντβόιρα Γκάρφινκελ. Το 1903 επιβίωσε από το προγκρόμ που έλαβε χώραν στο Κισίνεφ, χωρίς, φυσικά, η ίδια να ανακαλεί μνήμες. Το 1923, αυτή και δύο αδελφές της μετανάστευσαν στις Ηνωμένες Πολιτείες Αμερικής. Εκεί γνώρισε τον Φίλιπ Στέινμπεργκ, ο οποίος ήταν κι αυτός από το Κισίνεφ, τον οποίον παντρεύτηκε το 1932, οι δύο τους έζησαν στο διαμέρισμά του, σε περιοχή του Μπρούκλιν, όπου η Γκόλντι, διέμεινε εκεί για 72 χρόνια. Ο σύζυγός της εργαζόταν ως κοσμηματοπώλης στην οδό Φούλτον, και απεβίωσε το 1967. Η Γκόλντι, μετά τον θάνατο του Φίλιπ, δεν παντρεύτηκε ξανά.

Η  Στέινμπεργκ, εργαζόταν ως μοδίστρα και συνταξιοδοτήθηκε σε ηλικία 80 ετών. Έως και το τέλος της ζωής της ήταν οικονομικά ανεξάρτητη. Με τον Φίλιπ, απέκτησε δύο παιδιά (έναν γιο, γεννημένο το 1935 και μία κόρη, γεννημένη το 1942), ενώ είχε τέσσερα δισέγγονα και επτά τρισέγγονα. Από την ηλικία των 104, ζούσε στο κέντρο ηλικιωμένων *Grandell Rehabilitation and Nursing Center*, στο Λονγκ Μπιτς, της Νέας Υόρκης, όπου και απεβίωσε στις 16 Αυγούστου του 2015. Η Στέινμπεργκ είναι ο 49ος καταγεγραμμένος γηραιότερος άνθρωπος. Είναι, επίσης, η 46η καταγεγραμμένη γηραιότερη γυναίκα που έζησε ποτέ, καθώς επίσης και ο 22ος γηραιότερος άνθρωπος που έζησε ποτέ στις Ηνωμένες Πολιτείες.

## Δείτε επίσης
* Γηραιότερο εν ζωή πρόσωπο στον κόσμο

## Παραπομπές


Κατηγορία:Εβραίοι
Κατηγορία:Υπεραιωνόβιοι
Γλώσσα Αμπράκ

Η **Αραναντάν** (ISO 639-3: *aag*, Ethnologue: *Ambrak*, Glottolog: *ambr1239*) είναι μια από τις γλώσσες που ομιλούνται στην Παπούα Νέα Γουινέα και ανήκει στην γλωσσική οικογένεια Τορικέλι. Χρησιμοποιείται στην περιφέρεια Νούκου της επαρχίας Σανταούν, και σύμφωνα με την απογραφή του 2000 είχε 290 ομιλητές.

## Παραπομπές


Α
Γλώσσα Αμπού Αραπές

Η **Αμπού Αραπές** (ISO 639-3: *aah*, Ethnologue: *Abu*, Glottolog: *Abu Arapesh*) είναι μια από τις γλώσσες που ομιλούνται στην Παπούα Νέα Γουινέα και ανήκει στην γλωσσική οικογένεια Τορικέλι. Χρησιμοποιείται στην επαρχία του ανατολικού Σεπίκ, και σύμφωνα με την απογραφή του 2000 είχε 2.555 ομιλητές. Είναι επίσης γνωστή ως *Ουά* (*Ua*, σημαίνει *όχι*), ενώ οι ομιλητές της φέρονται να στρέφονται προς την χρήση της γλώσσας Τοκ Πισίν.

## Παραπομπές


Α
Γλώσσα Μπουαναμπουάνα

Η **Γλώσσα Μπουαναμπουάνα, **επίσης γνωστή ως **Τουμπετούμπε**, είναι μια Αυστρονησιακή γλώσσα που ομιλείται στα μικρά νησιά, ακριβώς έξω από το ανατολικό άκρο της Παπούα Νέας Γουινέας. Το 2007 είχε 2.400 ομιλητές. 

## Παραπομπές


Μ
Γλώσσα Άγκι

Η **Άγκι** (ISO 639-3: *aif*, Ethnologue: *Agi*, Glottolog: *Agi*) είναι μια από τις γλώσσες που ομιλούνται στην Παπούα Νέα Γουινέα και ανήκει στη γλωσσική οικογένεια Τορικέλι. Χρησιμοποιείται στην επαρχία Σανταούν και, σύμφωνα με την απογραφή του 2003, είχε 960 ομιλητές.

## Παραπομπές


Αγκι
Γλώσσα Μπουχούτου

Η **Γλώσσα Μπουχούτου **(Μποχούτου) είναι μία Ωκεάνια γλώσσα που ομιλείται στην περιφέρεια Μιλν Μπέι στην Παπούα Νέα Γουινέα. Οι περισσότεροι ομιλητές της γλώσσας ζουν στην Κοιλάδα του Ποταμού Σαγκαράι, ανάμεσα στο Μουλίνς Χάρμπορ στην νότια ακτή και στα Όρη Πίμα στα βόρεια του Σαγκαράι.

## Αλφάβητο
Η γλώσσα Μπουχούτου έχει 19 γράμματα (Aa, Bb, Dd, Ee, Ff, Gg, Hh, Ii, Kk, Ll, Mm, Nn, Oo, Pp, Ss, Tt, Uu, Ww, Yy), τον λαρρυγικό φθόγγο και 7 διφθόγγους (bw, fw, gw, hw, kw, mw, pw).

## Παραπομπές


## Εξωτερικοί σύνδεσμοι
* Αλφάβητο και προφορά

Μ
Γλώσσα Μπραγκάτ

Η **Μπραγκάτ** (ISO 639-3: *aof*, Ethnologue: *Bragat*, Glottolog: *brag1240*) είναι μια από τις γλώσσες που ομιλούνται στην Παπούα Νέα Γουινέα και ανήκει στη γλωσσική οικογένεια Τορικέλι. Χρησιμοποιείται στην επαρχία Σανταούν, και σύμφωνα με την απογραφή του 2003 είχε 460 ομιλητές.

## Παραπομπές


Μπραγκ
Στατιστική Υπηρεσία της Κυπριακής Δημοκρατίας

Η **Στατιστική Υπηρεσία** είναι η στατιστική υπηρεσία της Κυπριακής Δημοκρατίας. Στοχεύει στην αξιόπιστη και έγκαιρη στατιστική πληροφόρηση για τα δρώμενα στην Κύπρο όλων των ενδιαφερομένων τόσο στην Κύπρο όσο και στο εξωτερικό.

## Ιστορικό
Η Στατιστική Υπηρεσία είναι η αρμόδια αρχή για τον καταρτισμό και δημοσίευση των περισσότερων επίσημων στατιστικών στοιχείων της Κύπρου. Η Στατιστική Υπηρεσία ιδρύθηκε το 1950 ως μια μικρή διοικητική μονάδα, αναβαθμίστηκε μετά την ανεξαρτησία της Κύπρου το 1960 και μέχρι τον Ιανουάριο του 2000 έφερε την ονομασία Τμήμα Στατιστικής και Ερευνών. Υπάγεται διοικητικά στο Υπουργείο Οικονομικών, διατηρεί όμως την αυτονομία της σε τεχνικά θέματα και έχει την αποκλειστική ευθύνη για την επιλογή της μεθοδολογίας, τεχνικής, ορισμών και διαδικασιών για την υλοποίηση των προγραμμάτων στατιστικών δραστηριοτήτων καθώς και για τη δημοσιοποίηση των στατιστικών δεδομένων που παράγει. 

Με την ένταξη της Κύπρου στην Ευρωπαϊκή Ένωση τον Μάιο του 2004, η συνεχής συμμετοχή σε Επιτροπές και ομάδες εργασίας και σε εκπαιδευτικά προγράμματα καθώς επίσης η συνεργασία με την Στατιστική Υπηρεσία της Ευρωπαϊκής Ένωσης (Eurostat) αποτελούν μέρος των βασικών δραστηριοτήτων της Στατιστικής Υπηρεσίας.

Σημαντική αρμοδιότητα της Στατιστικής Υπηρεσίας είναι η απογραφή του πληθυσμού της χώρας.

Κατηγορία:Στατιστική
Κατηγορία:Κυπριακές ανεξάρτητες αρχές
Παγκόσμιο πρωτάθλημα Φόρμουλα 1 (1967)

Το **Παγκόσμιο πρωτάθλημα της Φόρμουλα 1 του 1967** ήταν το 18ο που διοργάνωσε η FIA. Τα 11 Γκραν Πρι τα οποία περιλάμβανε ξεκίνησαν στις 2 Ιανουαρίου στη Νότια Αφρική και ολοκληρώθηκαν στις 22 Οκτωβρίου στο Μεξικό. Στον 82ο γύρο του Γκραν Πρι του Μονακό εκείνου του Πρωταθλήματος ο Ιταλός οδηγός της Ferrari Λορέντζο Μπαλντίνι ενεπλάκη σε ατύχημα όταν έχασε τον έλεγχο του μονοθεσίου του και έπεσε πάνω στον τοίχο. Μόλις τα σωστικά συνεργεία τον απεγκλώβισαν από τα συντρίμμια του μονοθεσίου του, μεταφέρθηκε αρχικά στο ιατρικό κέντρο της πίστας και στη συνέχεια στο νοσοκομείο, όπου παρά τις προσπάθειες των γιατρών υπέκυψε στα τραύματά του στις 10 Μαΐου και έφυγε από τη ζωή. Το Γκραν Πρι στο Μονακό τότε είχε 100 γύρους ενώ σήμερα έχει 78. Ήταν το μοναδικό Πρωτάθλημα που κέρδισε ο Νεοζηλανδός Ντένι Χιουλμ.

## Παραπομπές


## Εξωτερικοί σύνδεσμοι
* 

1967
Κατηγορία:Μηχανοκίνητος αθλητισμός το 1967
Γλώσσα Ουνουμπάχε

Η **γλώσσα Ουνουμπάχε **(Ουνούμπα'ε) είναι μια σχεδόν εξαφανισμένη Ωκεανική γλώσσα που ομιλείται στο νοτιοανατολικό άκρο της Παπούα Νέας Γουινέας. Αν και μερικά παιδιά γνωρίζουν την γλώσσα, το 2001 υπήρχε μόνο ένα παντρεμένο ζευγάρι, όπου και οι δύο μπορούσαν να μιλήσουν την γλώσσα.

## Παραπομπές


Ο
Λυγκανιάκ

Το **Λουγκανιάκ **είναι μια κοινότητα στο διαμέρισμα Λοτ στη Γαλλία. Βρίσκεται στο νοτιοδυτικό μέρος της χώρας. Έχει πληθυσμό 104 κατοίκων, το 1999. Την περίοδο 2008-2014, ο δήμαρχος ήταν ο Μαξίμ Καρναζάκ.

## Δείτε επίσης
* Κατάλογος κοινοτήτων του Λοτ

## Παραπομπές


## Εξωτερικοί σύνδεσμοι
* 

Κατηγορία:Κοινότητες της Γαλλίας
Λυγκανιάν

Το **Λυγκανιάν** είναι κοινότητα στο διαμέρισμα Ωτ-Πιρενέ της Γαλλίας. Βρίσκεται στο νοτιοδυτικό μέρος της χώρας. Το 1999, είχε πληθυσμό 171 κατοίκων. Καλύπτει μια έκταση 0.7 τετραγωνικών χιλιομέτρων.

## Δείτε επίσης
* Κατάλογος κοινοτήτων των Άνω Πυρηναίων

## Παραπομπές


## Πηγές
* INSEE

Κατηγορία:Κοινότητες της Γαλλίας
Σαμπονέρ

Το **Σαμπονέρ** (, , ) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Γκαρόν